**ส่วนที่ 4**

**ปัญหา และอุปสรรคในการปฏิบัติงาน**

จากการติดตามและประเมินผลฯ พบว่า ปัญหาและอุปสรรคในการปฏิบัติงานจากการดำเนินงานของโครงการตามแผนพัฒนาองค์การบริหารส่วนตำบลพังขว้าง เนื่องมาจากเหตุและปัจจัยภายในและภายนอก ซึ่งไม่อาจควบคุมให้เป็นไปตามแผนที่กำหนดไว้ มีดังนี้

ปัญหาภายใน

1. องค์การบริหารส่วนตำบลพังขว้าง มีงบประมาณในการบริหารและการพัฒนาในจำนวนที่จำกัด ไม่เพียงพอกับการพัฒนาตามประเด็นความต้องการพัฒนาของประชาชนในท้องถิ่น

2. จำนวนโครงการ/กิจกรรมในแผนพัฒนาสี่ปี (พ.ศ. 2561 – 2564) มีจำนวนมาก ซึ่งภายใต้ข้อจำกัดด้านงบประมาณขององค์การบริหารส่วนตำบลพังขว้าง จึงไม่สามารถดำเนินโครงการได้ครบทุกโครงการตามแผนที่กำหนดได้ ทำให้ร้อยละของโครงการที่ดำเนินการแล้วเสร็จไม่เป็นไปตามแผน

3. การเสนอโครงการ/กิจกรรมของประชาชนที่นามาบรรจุในแผนพัฒนาสี่ปีมีหลากหลายประเด็นทำให้โครงการมีจำนวนมาก ซึ่งเป็นสิ่งที่สะท้อนให้เห็นถึงปัญหาความต้องการที่แท้จริงของประชาชนในการพัฒนาท้องถิ่น แต่งบประมาณที่รัฐบาลจัดสรรให้แก่ท้องถิ่นไม่สอดคล้องกับจำนวนประเด็นปัญหาความต้องการที่มีอยู่จริงของประชาชนในการพัฒนาท้องถิ่น

4. การจัดลำดับความสำคัญของโครงการที่เสนอเข้ามาบรรจุในแผนพัฒนาสี่ปี ยังคงมีความต้องการให้ทุกโครงการต้องมีอยู่ในแผน โดยไม่คำนึงถึงศักยภาพด้านงบประมาณและการนำแผนไปปฏิบัติได้จริง

ปัญหาภายนอก

1. งบประมาณที่ได้รับอุดหนุนมีจำนวนไม่เพียงพอ

2. รายได้ที่จัดเก็บจำนวนน้อย

3. ภาวะเศรษฐกิจตกต่ำ

4. ความไม่แน่นอนของการเมืองการปกครองในประเทศ

ฯลฯ

**ข้อเสนอแนะ**

1. บูรณาการและประสานความร่วมมือการดาเนินงานกับทุกภาคส่วนที่เกี่ยวข้อง รวมถึงการเสนอโครงการเพื่อขอรับการสนับสนุนงบประมาณจากกรมส่งเสริมการปกครองส่วนท้องถิ่น องค์การบริหารส่วนจังหวัดสกลนคร รวมถึงส่วนราชการต่างๆ เพื่อเพิ่มศักยภาพในการดำเนินโครงการให้สามารถบรรลุเป้าหมายตามแผนที่กำหนดไว้ให้ได้มากยิ่งขึ้น

2. ส่งเสริมและสร้างกระบวนการการมีส่วนร่วมของประชานในการพัฒนาท้องถิ่น เพื่อให้ประชาชนมีความรู้ความเข้าใจและเล็งเห็นถึงความสำคัญของการมีส่วนร่วมในกระบวนการจัดทำแผนพัฒนาท้องถิ่น รวมถึงสามารถสะท้อนปัญหาความต้องการที่แท้จริงของประชาชนโดยส่วนรวมในการพัฒนาท้องถิ่น ให้ออกมาในรูปแบบของการเสนอโครงการ/กิจกรรม เพื่อบรรจุในแผนพัฒนาองค์การบริหารส่วนตำบลพังขว้างให้มีความสอดคล้องและเหมาะสมกับศักยภาพในการพัฒนาขององค์การบริหารส่วนตำบลพังขว้าง เพื่อให้การดำเนินงานเป็นไปอย่างมีประสิทธิภาพตามแผนที่กำหนดไว้